CELEX: 32013D0097
Language: bg
Date: 2013-02-19 00:00:00
Title: 2013/97/ЕС: Решение за изпълнение на Комисията от 19 февруари 2013 година за предоставяне на дерогации на някои държави членки във връзка с предоставянето на статистически данни по реда на Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд, по отношение на статистическите данни, основани на Европейската система за здравни интервюта (EHIS) (нотифицирано под номер C(2013) 784)  текст от значение за ЕИП

21.2.2013   
            
            
               BG
            
            
               Официален вестник на Европейския съюз
            
            
               L 48/21
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 февруари 2013 година
   за предоставяне на дерогации на някои държави членки във връзка с предоставянето на статистически данни по реда на Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд, по отношение на статистическите данни, основани на Европейската система за здравни интервюта (EHIS)
   (нотифицирано под номер C(2013) 784)
   (само текстовете на английски, немски, нидерландски, френски и шведски език са автентични)
   (текст от значение за ЕИП)
   (2013/97/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (1), и по-специално член 9, параграф 2 от него,
   като взе предвид исканията, направени от Кралство Белгия, Френската република, Кралство Нидерландия, Кралство Швеция и Обединено кралство Великобритания и Северна Ирландия,
   като има предвид, че:
   
               (1)
            
            
               В съответствие с член 9, параграф 2 от Регламент (ЕО) № 1338/2008 Комисията може въз основа на обективни причини да предостави на държавите членки дерогации и преходни периоди.
            
         
               (2)
            
            
               От предоставената на Комисията информация е видно, че исканията на държавите членки за дерогации се дължат на необходимостта от значително приспособяване на националните административни и статистически системи, за да бъдат изцяло изпълнени изискванията на Регламент (ЕО) № 1338/2008.
            
         
               (3)
            
            
               Такива дерогации следва да бъдат предоставени на Белгия, Франция, Нидерландия, Швеция и Обединеното кралство по тяхно искане.
            
         
               (4)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   Посочените в приложението дерогации се предоставят на изброените в него държави членки.
   Член 2
   Адресати на настоящото решение са Кралство Белгия, Френската република, Кралство Нидерландия, Кралство Швеция и Обединено кралство Великобритания и Северна Ирландия.
   
      Съставено в Брюксел на 19 февруари 2013 година.
      
         
            За Комисията
         
         Algirdas ŠEMETA
         
            Член на Комисията
         
      
   
   
      (1)  ОВ L 354, 31.12.2008 г., стр. 70.
   
      ПРИЛОЖЕНИЕ
      
         Дерогации от Регламент (ЕО) № 1338/2008, прилаган от Комисията, по отношение на статистическите данни, основани на Европейската система за здравни интервюта (EHIS)
      
      Белгия, Франция и Нидерландия не предоставят променливите величини, посочени в таблицата по-долу:
      
                  Белгия
               
               
                  
                              —
                           
                           
                              INTLANG (използван език при интервюто);
                           
                        
                              —
                           
                           
                              PL4, PL5, PL7 от набора данни относно физически и сензорни функционални ограничения;
                           
                        
                              —
                           
                           
                              MH1a до MH1h относно психичното здраве;
                           
                        
                              —
                           
                           
                              AM3 и AM5 относно амбулаторното лечение;
                           
                        
                              —
                           
                           
                              PA4 относно профилактичните мерки;
                           
                        
                              —
                           
                           
                              UN1a до UN2d относно неудовлетворените потребности.
                           
                        
            
                  Франция
               
               
                  
                              —
                           
                           
                              AL1 до AL6 относно консумацията на алкохол;
                           
                        
                              —
                           
                           
                              IC1 до IC3 относно неформалните грижи.
                           
                        
            
                  Нидерландия
               
               
                  
                              —
                           
                           
                              PL5 и PL6 относно физически и сензорни функционални ограничения;
                           
                        
                              —
                           
                           
                              MH1a до MH1h относно психичното здраве;
                           
                        
                              —
                           
                           
                              PE1 до PE8 относно физическата активност;
                           
                        
                              —
                           
                           
                              AL1и AL6 относно консумацията на алкохол.
                           
                        
            Швеция и Обединеното кралство: референтното население в Швеция и Обединеното кралство се състои от лицата на 16 и повече години, които живеят в частни домакинства и пребивават на територията на тези държави членки по време на събиране на данните.